159. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Τ21/2196 της 14/19 Ιουλ. 1983 (ΦΕΚ Β΄ 419) Σύσταση Υπηρεσιών στο ΙΚΑ. Έχοντας υπόψη: 1.Τις διατάξεις: α)Του άρθρ. 6 του Νόμ. 1358/83 Αναγνώριση και εξαγορά του χρόνου της στρατιωτικής υπηρεσίας των ασφαλισμένων των Οργανισμών Κοινωνικής Ασφάλισις, αρμοδιότητας του Υπουργείου Κοινωνικών Ασφαλίσεων και άλλες διατάξεις "(ΦΕΚ 64/24.5.83 τ.Α΄) β)Του άρθρ. 11 παρ. 3 του Νόμ. 1256/82 "Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις "(ΦΕΚ 65/31.5.82 τ.Α΄), γ)Του άρθρ. 5 παρ. 2 και 3 του Νόμ. 861/79 "περί απλουστεύσεως της διαδικασίας αναγνωρίσεως χρόνου προϋπηρεσίας και απονομής των πάσης φύσεως παροχών εις τους ησφαλισμένους των Ασφαλιστικώς Οργανισμών αρμοδιότητος του Υπουργείου Κοινωνικών Υπηρεσιών και άλλων τινών διατάξεων" (ΦΕΚ 2/5.1.79 τ.Α΄). 2.Την 151 απόφαση του Δ.Σ. του ΙΚΑ που λήφθηκε κατά την 21/30.6.83 συνεδρίαση αυτού αποφασίζουμε: Τη σύσταση των παρακάτω τμημάτων σε Δ/νσεις της Διοίκησης του ΙΚΑ και του Υποκ/τος Αθηνών για την αντιμετώπιση αντίστοιχων θεμάτων επικουρικής ασφάλισης, ύστερα από την ένταξη του ταμείου επικουρικής Ασφάλισης Μισθωτών του ΙΚΑ ως εξής: 1.Στην Δ/νση Ασφάλισης της Διοίκησης: Το τμήμα υπαγωγής στην επικουρική ασφάλιση. 2.Στη Δ/νση εσόδων της Διοίκησης: Το τμήμα εσόδων επικουρικής Ασφάλισης. 3.Στη Δ/νση Παροχών της Διοίκησης: Το τμήμα Συντάξεων Επικουρικής Ασφάλισης. 4.Στη Δ/νση λογιστηρίου Διοίκησης: Το τμήμα Οικονομικής παρακολουθήσεως κλάδων Επικουρικής Ασφάλισης. 5.Στη Δ/νση Μητρώου Ασφαλισμένων του Περιφερειακού Υπο/τος Αθηνών: Το τμήμα Μητρώου Ασφαλισμένων Επικουρικής Ασφάλισης. 